A második világháborút követően "Stadio Comunale" lett a neve. Hosszú évekig a Juventus és a Torino Calcio stadionja volt, a Stadio delle Alpi 1990-es megnyitásáig. Az 1959. évi nyári Universiade és az 1970. évi nyári Universiade fő helyszínéül szolgált. Az átépített stadion 28 140 férőhelyes, a játéktér nyitott, itt tartották a 2006. évi téli olimpiai játékok és a 2006. évi téli paralimpiai játékok nyitó és záró ünnepségeit.